王遂_(唐朝)

王遂 ， 唐朝雍州咸陽 （ 今陝西咸陽 ） 人 ， 出自琅琊王氏 。 王方慶五世孫 。 元和年間 ， 王遂因通曉錢穀 ， 長於興利 ， 以善理財自鄧州刺史入爲太府卿 。 由柳州刺史遷爲淄青行營諸軍糧料使 。 召充淄青四面行營供軍使 ， 年貢羨餘百萬石 ， 唐憲宗在元和十四年 （ 819年 ） ， 即拜沂州刺史 ， 兗 、 海 、 沂 、 密四州觀察使 。 用刑嚴酷 ， 無遠識 ， 所制杖笞皆逾格 。 對下粗暴 ， 斥將卒爲 “ 反虜 ” ， 盛夏役士卒修建府舍 ， 督責峻急 ， 將卒不忿 。 後爲牙將王弁所殺 。